ଭଜନ ମାଳା/ଦୀନବନ୍ଧୁ ହୋ
ଦୀନବନ୍ଧୁ ହୋ...  କୃପାସିନ୍ଧୁ ହୋ...
 
ତୁମ୍ଭେ ଡାକିଲେ  ନ ଶୁଣ କାହିଁକି

ଆହେ ଦ୍ରୌପଦୀ ଆତଙ୍ଗ  ବିବସନ କାଳେ

ବସ୍ତ୍ର ଦେଲ  ପଠିଆଇକି 

ଲକ୍ଷେ ଯୋଜନରେ ଗଜ ଡାକ ଦେଲା 
 
କର୍ଣ୍ଣ ଡ଼େରିଥିଲ ତହିଁକି  |

ଦୀନବନ୍ଧୁ ହୋ...  କୃପାସିନ୍ଧୁ ହୋ... 

ତୁମ୍ଭେ ଡାକିଲେ  ନ ଶୁଣ ନାହିଁ କାହିଁକି (ଘୋଷା) 

ଆହେ ଅନ୍ତୁଡ଼ିଶାଳାରେ କ୍ଷୀର ଦେବାବେଳେ 

ମାରି ପକାଇଲ ଧାଇକି  

ଗର୍ଭର ଭିତରେ ଚଉଦ ବ୍ରହ୍ମାଣ୍ଡ ଦେଖାଇଲ ନିଜ ଆଇକି |

ଦୀନବନ୍ଧୁ ହୋ...  କୃପାସିନ୍ଧୁ ହୋ... 

ତୁମ୍ଭେ ଡାକିଲେ  ନ ଶୁଣ ନାହିଁ କାହିଁକି (ଘୋଷା) 

ଆହେ ମଧୁପୁରେ ପଶି ଗଜ ମାଲ ନାଶି 

ମାଇଲ ମାତାର ଭାଇକି 

କହେ ସାଲବେଗ ଜାତିରେ ଯବନ 

ଚକାନୟନକୁ ଧାୟିକି  

ଦୀନବନ୍ଧୁ ହୋ...  କୃପାସିନ୍ଧୁ ହୋ... 

ତୁମ୍ଭେ ଡାକିଲେ  ନ ଶୁଣ କାହିଁକି